ai4bharat/Pralekha huggingface dataset:
زراعت اور کاشتکاروں کی فلاح و بہبود کی وزارت
ڈرون ٹیکنالوجی کے استعمال کے لیے رہنما اصول
زراعت اور کسانوں کی فلاح و بہبود کے مرکزی وزیر جناب نریندر سنگھ تومر نے آج لوک سبھا میں ایک تحریری جواب میں بتایا کہ زراعت میں ڈرون ٹیکنالوجی کے استعمال کو فروغ دینے کے مقصد سے زراعت اور کسانوں کی فلاح و بہبود کے محکمے کے ذریعے نافذکیے جانے والے زرعی میکانائزیشن سے متعلق ذیلی مشن  کے رہنما خطوط کے تحت حسب ذیل التزامات کیے گئے ہیں۔
 زرعی ڈرون کی لاگت کے 100فیصد پر زیادہ سے زیادہ 10 لاکھ روپے تک کی مالی امداد۔ زرعی بھارتی کونسل، کرشی وگیان کیندرز ، ریاستی زرعی یونیورسٹیاں ، ریاستی اور دیگر مرکزی حکومت کے زرعی اداروں/محکموں کے تحت اداروں کے ذریعہ ڈرون کی خریداری کے لئے یہ مذکورہ رقم فراہم کی جاتی ہے اور حکومت ہند کی سرکاری شعبے کی کمپنیاں  زرعی سرگرمیوں میں مصروف ہیں۔ کاشتکاروں کی پیداواری  کو کسانوں کے کھیتوں میں اس کے استعمال کے لیے زرعی ڈرون کی لاگت کا 75فیصد تک گرانٹ فراہم کیا جاتا ہے۔ عمل درآمد کرنے والی ایجنسیوں کو 6000 روپے فی ہیکٹر کے حساب سے ہنگامی خرچ فراہم کیا جاتا ہے جو ڈرون نہیں خریدنا چاہتے ہیں لیکن کسٹم ہائرنگ سینٹرز، ہائی ٹیک ہبس، ڈرون مینوفیکچررز اور اسٹارٹ اپس سے اس کے مظاہروں کے لیے ڈرون کرایہ پر لے سکیں گے۔ ڈرون کے مظاہرہ کے لیے ڈرون خریدنے والی ایجنسیوں کو دیئے جانے والے ہنگامی اخراجات 3000 روپے فی ہیکٹر تک محدود ہے۔
 کسانوں کو کرائے کی بنیاد پر ڈرون خدمات فراہم کرنے کے لیے،40فیصد کی شرح سے زیادہ سے زیادہ4 لاکھ روپے تک کی مالی امداد کسانوں کی کوآپریٹو، ایف پی اوز اور دیہی کاروباریوں کے تحت کسٹم ہائرنگ سینٹرز کے ذریعے ڈرون کی خریداری کے لیےفراہم کیے جاتے ہیں۔ کسٹم ہائرنگ سینٹرز قائم کرنے والے ایگریکلچر گریجویٹس ڈرون کی لاگت کے 50فیصد پر زیادہ سے زیادہ 5.00 لاکھ روپے فی ڈرون تک مالی امداد حاصل کرنے کے اہل ہیں۔
 ڈرون کی انفرادی خریداری کے لیے، چھوٹے اور پسماندہ، درج فہرست ذات/ درج فہرست قبائلی ، خواتین اور شمال مشرقی ریاست کے کسانوں کو زیادہ سے زیادہ 5.00 لاکھ روپے تک لاگت کے 50فیصد کے حساب سے اور دیگر کسانوں کو زیادہ سے زیادہ 4 لاکھ روپے تک یعنی 40 فیصد مالی امداد فراہم کی جاتی ہے۔
زراعت میں ڈرون ٹیکنالوجیز کے فوائد کو دیکھتے ہوئے، ڈی اے اور ایف ڈبلیو نے معیاری آپریٹنگ طریقے کار  جاری کیے ہیں جو کیڑے مار ادویات اور غذائی اجزاء کے استعمال کے لیے ڈرون کے مؤثر اور محفوظ آپریشنز کے لیے جامع ہدایات فراہم کرتے ہیں۔ ملک میں تمام ڈرون آپریشنز ڈرون رولز 2022 کے تحت چلتے ہیں، جسے شہری ہوا بازی کی وزارت  نے نوٹیفائی کیا ہے۔ سینٹرل انسیکٹائڈس بورڈ اینڈ رجسٹریشن کمیٹی  نے ڈرون ایپلی کیشن کے لیے کیڑے مار ادویات کے رجسٹریشن کی ضروریات کے لیے رہنما خطوط/پروٹوکول تجویز کیے ہیں۔ اس نے نبات کش کی تشخیص اور کیڑے مار ادویات کی تشکیل کی حیاتیاتی افادیت کی تشخیص کے لیے ٹیسٹ پروٹوکول کو بھی حتمی شکل دی ہے۔
محنت اور روزگار کی وزارت
آئی اے پی ایم کے ہریانہ چیپٹر کی پہلی سالانہ پیتھالوجی کانفرنس کا انعقاد
انڈین ایسوسی ایشن آف پیتھالوجسٹ اینڈ مائکرو بایولوجسٹ  کے نو تشکیل شدہ ہریانہ چیپٹر کی پہلی سالانہ پیتھالوجی کانفرنس آج ای ایس آئی سی میڈیکل کالج اینڈ ہسپتال فرید آباد، ہریانہ میں منعقد ہوئی۔ ڈاکٹر راجندر کمار، ڈائرکٹر جنرل، ای ایس آئی سی تقریب کے مہمان خصوصی تھے۔
اس کانفرنس میں ای ایس آئی سی میڈیکل کالج اینڈ ہاسپٹل فرید آباد کے ڈین، میڈیکل سپرنٹنڈنٹ اور ڈاکٹروں کے ساتھ پیتھالوجی کے شعبے کے ممتاز مقررین موجودگی تھے۔
ڈاکٹر راجندر کمار نے کانفرنس کے دوران اپنے خطاب میں کہا کہ ای ایس آئی سی دنیا کی سب سے بڑی سماجی تحفظ کی اسکیموں میں سے ایک چلا رہا ہے جس کے کلائنٹ تقریباً 13.5 کروڑ ہیں۔ انہوں نے مستفیدین کو خدمات کی فراہمی کو بہتر بنانے کے لیے ای ایس آئی سی کی طرف سے اٹھائے گئے حالیہ ٹیکنالوجی پر مبنی اقدامات کے بارے میں مزید بات کی۔ اپائنٹمنٹس کے لیے نئی AAA+ ایپ، ٹیلی میڈیسن کے لیے ای سنجیونی 2.0 ایپ، ڈرگ ڈیلیوری اور مستفیدین کے گھروں پر سیمپل اکٹھا کرنا ای ایس آئی سی کی جانب سے آسانی کے ساتھ طبی دیکھ بھال فراہم کرنے کے لیے کیے گئے حالیہ ٹیکنالوجی پر مبنی اقدامات ہیں۔
سائٹوپیتھولوجی میں مصنوعی ذہانت کا استعمال، مائع بایپسی، پھیپھڑوں کے کینسر کی اپڈیٹس، کولونوسکوپی بایپسی، سافٹ ٹشو سرکوما، رینل بایپسی میں آئی ایف وہ چند موضوعات تھے جن پر کانفرنس کے دوران تبادلہ خیال کیا گیا۔ معزز مقررین نے شرکا کو اپنے خیالات اور میڈیکل سائنس بالخصوص پیتھالوجی اور مائیکرو بایولوجی کے شعبے میں حالیہ پیش رفت سے روشناس کیا۔
وزارت ماہی پروری، مویشی پروری و ڈیری
جناب پرشوتم روپالا نے مرکزی وزیر برائے ماہی گیری، مویشی پروری اور ڈیئری کا عہدہ سنبھالا
ڈاکٹر ایل مروگن نے ماہی گیری، مویشی پروری، ڈیئری کی وزارت میں وزیر مملکت کے طور پر اپنا عہدہ سنبھالا
جناب پرشوتم روپالا نے مرکزی وزیر برائے ماہی گیری، مویشی پروری، ڈیئری کے طور پر عہدہ سنبھالا۔ دیہی ترقیات اور پنچایتی راج کے مرکزی وزیر جناب گری راج سنگھ نے جناب روپالا کا استقبال کیا اور انہیں خوش آمدید کہا۔
ڈاکٹر ایل مروگن نے بھی ماہی گیری، مویشی پروری، ڈیئری کی وزارت میں بطور وزیر مملکت اپنا عہدہ سنبھال لیا ہے۔
عہدہ سنبھالنے کے بعد جناب روپالا نے میڈیا سے بات چیت کی اور مقررہ ہدف کے مطابق وزارت کے کام کاج کو مؤثر طریقے سے چلانے کی یقین دہانی کرائی۔
عہدہ سنبھالنے کے بعد جناب روپالا نے وزارت کے سینئر افسران سے بھی گفتگو کی۔ اس موقع پر وزارت کے سکریٹری، ایڈیشنل سکریٹری سمیت کئی سینئر افسران موجود تھے۔
محنت اور روزگار کی وزارت
جنوری 2023 کے مہینے میں ای ایس آئی اسکیم کے تحت 16.27 لاکھ نئے ملازمین کو شامل کیا گیا
جنوری 2023 کے مہینے میں تقریباً 22,800 نئے ادارے ای ایس آئی اسکیم کے تحت رجسٹرڈ ہوئے
جنوری 2023 میں 44 مخنث ملازمین تک ای ایس آئی اسکیم کے فوائد پہنچائے گئے
ایمپلائز اسٹیٹ انشورنس کارپوریشن  کے عارضی پے رول کے اعداد و شمار کے مطابق جنوری 2023 کے مہینے میں 16.27 لاکھ نئے ملازمین شامل کیے گئے ہیں۔ پے رول ڈیٹا کا سال بہ سال موازنہ جنوری 2022 کے مقابلے جنوری 2023 میں ای ایس آئی اسکیم میں 17.88 لاکھ ملازمین کا اضافہ ظاہر کرتا ہے۔
اعداد و شمار کے مطابق ایمپلائز اسٹیٹ انشورنس کارپوریشن کے تحت جنوری 2023 کے مہینے میں تقریباً 22,800 نئے ادارے رجسٹر کیے گئے ہیں جو اپنے ملازمین کے لیے سماجی تحفظ کو یقینی بناتے ہیں۔
ماہ کے دوران شامل کیے گئے کل 16.27 لاکھ ملازمین میں سے 25 سال تک کی عمر کے 7.52 لاکھ ملازمین رجسٹرڈ ہو چکے ہیں۔ اس سے ظاہر ہوتا ہے کہ ملک کے نوجوانوں کو ملک میں روزگار کے اچھے مواقع مل رہے ہیں۔
پے رول کے اعداد و شمار کے صنف کے لحاظ سے تجزیہ بتاتا ہے کہ جنوری 2023 میں خالص خواتین ممبران کا اندراج 13.22 لاکھ رہا ہے۔ اعداد و شمار سے یہ بھی پتہ چلتا ہے کہ جنوری کے مہینے میں کل 44 مخنث ملازمین نے ای ایس آئی اسکیم کے تحت رجسٹریشن کروایا ہے۔ اس سے ظاہر ہوتا ہے کہ ای ایس آئی سی معاشرے کے ہر طبقے تک اپنے فوائد پہنچانے کے لیے پرعزم ہے۔
پے رول ڈیٹا عارضی ہے کیونکہ ڈیٹا جنریشن ایک مسلسل مشق ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 50
بھارتی چناؤ کمیشن
سوشل میڈیا پلیٹ فارموں نے ’’ عام انتخابات 2019 کے لئے رضا کارانہ ضابطہ اخلاق ‘‘ پیش کیا
نئی دلّی ، 22 مارچ ؍ سوشل میڈیا پلیٹ فارمس اینڈ انٹر نیٹ اینڈ موبائل ایسوسی ایشن آف انڈیا  نے چیف الیکشن کمشنر جناب سنیل اروڑہ اور الیکشن کمشنر جناب اشوک لواسا اور جناب سوشیل چندا کو ’’ عام انتخابات 2019 کے لئے رضا کارانہ ضابطہ اخلاق ‘‘ پیش کیا ۔ یہ ضابطہ اخلاق آئی اے ایم اے آئی اور فیس بک ، وہاٹس ایپ ، ٹوئٹر ، گوگل ، شیئر چیٹ اور ٹک ٹوک وغیرہ سمیت سوشل میڈیا پلیٹ فارموں کے نمائندگان کی میٹنگ کے ماخذ کے طور پر تیار کیا گیا ہے ۔
چیف الیکشن کمشنر جناب سنیل اروڑہ نے اس قدم کی ستائش کرتے ہوئے کہا کہ یہ ضابطہ اخلاق ایک خوش آئند قدم ہے تاہم اس کا نفاذ ضروری ہے ۔ انہوں نے کہا کہ اس ضابطہ اخلاق میں درج عہد بستگی پر شرکاء کو عمل کرنے کی ضرورت ہے ۔ ان پلیٹ فارموں نے رپورٹ کردہ خلاف ورزی کی صورت میں سنہا کمیٹی کی سفارشات کے مطابق آر پی ایکٹ ، 1961 کی دفعہ 126 کے تحت تین گھنٹے کے اندر کارروائی کا عہد کیا ۔
ان پلیٹ فارموں نے الیکشن کمیشن آف انڈیا  کے لئے ایک اعلیٰ ترجیحاتی رپورٹنگ میکنزم تیار کرنے اور عام انتخابات کی مدت کے دوران ٹیمیں تیار کرنے پر رضا مندی ظاہر کی ہے تاکہ رپورٹ شدہ خلاف ورزی کی صورت میں تیز رفتار قدم اٹھائے جا سکیں ۔ شرکاء نے میڈیا سرٹی فکیشن اور مانیٹرنگ کمیٹی کی جانب سے جاری کردہ پیشگی سرٹی فکیٹ شدہ سیاسی اشتہارات کے لئے ایک میکنزم مہیا کرانے پر بھی رضا مندی کا اظہار کیا ۔ یہ ضابطہ اخلاق ادائیگی اجرت پرسیاسی اشتہارات میں شفافیت برتنے کی یقین دہانی کراتا ہے ۔ آئی اے ایم اے آئی نے بھی شرکاء سے اس ضابطہ اخلاق کے نفاذ کے سلسلے میں تعاون کرنے پر رضا مندی کا اظہار کیا ۔ شرکاء نے رائے دہندگان کے مابین بیداری پیدا کرنے کے ضمن میں رضا کارانہ طور پر مہم چلانے کا عہد کیا ۔
یہ ضابطہ اخلاق عام انتخابات 2019 میں انتخابی عمل کے دوران اتحاد بر قراررکھنے کے لئے سوشل میڈیا پلیٹ فارموں کا با اخلاق استعمال ، آزادانہ ، صاف ستھرے انتخابات کو یقینی بنانے کے لئے تیار کیا گیا ہے ۔ یہ ضابطہ اخلاق شرکار کے ذریعہ رضا کارانہ طور پر اپنائے جانے کے ساتھ ہی فوری طور پر عمل میں آ گیا ہے ۔
۔ ۔ ۔ ۔ ۔ ۔
(U . 1641
م ۔ ر ۔ ر۔
مکانات اور شہری غریبی کے خاتمے کی وزارت
کابینہ نے بھارت اور جاپان کے درمیان پائیدار شہری ترقی کے شعبے میں تعاون کے میمورنڈم کو منظوری دی
نئی دہلی، 3 جون 2021، وزیراعظم جناب نریندر مودی کی صدارت میں مرکزی کابینہ نے حکومت ہند کی مکانات اور شہری امور کی وزارت اور حکومت جاپان کی زمین، بنیادی ڈھانچے، ٹرانسپورٹ اور سیاحت کی وزارت کےدرمیان شہری ترقی سے متعلق 2007 کے موجودہ مفاہمت نامے کو درکار کرتے ہوئے پائیدار شہری ترقی سےمتعلق تعاون کے میمورنڈم پر دستخط کئےجانے کو منظوری دی۔
نفاذ کی حکمت عملی:
تعاون کے میمورنڈم کے خاکےکےتحت تعاون کے پروگراموں کی حکمت عملی تیار کرنے اور انہیں نافذ کرنے کے لئے ایک مشترکہ ورکنگ گروپ  کی تشکیل کی جائے گی۔ یہ مشترکہ ورکنگ گروپ سال میں ایک بار کبھی جاپان اور کبھی بھارت میں میٹنگ کرے گا۔
تعاون کے اس میمورنڈم کے تحت دستخط کئے جانے کی تاریخ سے ہی تعاون شروع ہوجائے گا اور یہ پانچ سال کی مدت تک جاری رہے گا۔ اس کے بعد ایک بار میں آئندہ پانچ سال کی مدت میں اس کی اپنےآپ تجدید ہوسکتی ہے۔
اہم اثرات:
تعاون کے اس میمورنڈم سے دونوں ممالک کے درمیان پائیدار شہری ترقی کے شعبے میں مضبوط ، گہرے اور طویل مدتی دو طرفہ تعاون کو فروغ ملے گا۔
فوائد:
تعاون کے اس میمورنڈم سے پائیدار شہری ترقی کے شعبے میں روزگار کے مواقع پیدا ہونے کی توقع ہے۔ ان میں شہری منصوبہ بندی، اسمارٹ سٹی ڈیولپمنٹ ، سستے مکانات ، شہری سیلاب کا بندوبست ، سیوریج اور گندے پانی کا انتظام، شہری ٹرانسپورٹ  اور آفت کا سامنا کرنے سےمتعلق ڈیولپمنٹ شامل ہیں۔
تفصیلات:
تعاون کے اس میمورنڈم کے مقاصد میں شہری منصوبہ بندی، اسمارٹ سٹی ڈیولپمنٹ ، سستے مکانات ، شہری سیلاب کا بندوبست ، سیوریج اور گندے پانی کا انتظام،انٹلی جنٹ ٹرانسپورٹ منیجمنٹ سسٹم، ٹرانزٹ اوریئنٹیڈ ڈیولپمنٹ اور ملٹی ماڈل انٹی گریشن ، آفت کا سامنا کرنے سےمتعلق ڈیولپمنٹ اور دونوں جانب سے باہمی طور پر شناخت کئے گئے دیگر شعبوں سمیت پائیدار شہری ترقی کے شعبے میں بھارت۔ جاپان تکنیکی تعاون کی سہولت فراہم کرانا اور اس کو مضبوط کرنا شامل ہیں۔ تعاوم لئ اس مجوزہ میمورنڈم سے مذکورہ بالا شعبوں میں کلیدی معلومات اور بہترین طریقہ کار کا تبادلہ بھی ہوگا۔
۔۔۔۔۔۔۔۔۔۔۔
ش ح۔ا گ۔ن ا۔
U-5074
(Visitor Counter : 95
صحت اور خاندانی بہبود کی وزارت
بھارت میں زیر علاج مریضوں کی تعداد مزید بڑھ کر 2.13 لاکھ
بھارت میں روزانہ ملنے والے معاملوں میں کمی کا رجحان جاری : گزشتہ 24 گھنٹے میں 15590 معاملے درج
بھارت میں زیر علاج مریضوں کی مجموعی تعداد میں مسلسل کمی کارجحان جاری ہے۔ آج یہ تعداد مزید کم ہو کر 2.13 لاکھ ہوگئی۔
ملک میں حالیہ دنوں میں کووڈ-19 کے روزانہ درج ہونے والے نئے معاملوں کی تعداد کم ہو کر 20 لاکھ تک پہنچ چکی ہے۔ گزشتہ 24 گھنٹے میں درج ہونے والے نئے معاملے 15.590 ہیں۔ جب کہ پچھلے 24 گھنٹے میں 15.975 افراد کو صحت یاب ہونے پر اسپتالوں سے چھٹی دے دی گئی ہے۔
پچھلے سات دنوں میں بھارت میں فی دس لاکھ کی آبادی پر نئے معاملوں کی تعداد 87 رہی۔ یہ دنیا میں سب سے کم تعداد میں سے ایک ہے۔ روس، جرمنی، برازیل، فرانس، اٹلی، امریکہ اور برطانیہ جیسے ممالک سے موازنہ کیاجائے تو یہ تعداد خاصی کم ہے۔
صحت یاب ہونے والے افراد کی مجموعی تعداد 10162738 ہے۔ زیر علاج معاملوں اور صحت یاب ہونے والے افراد کے درمیان کا فرق مسلسل بڑھ کر 99 لاکھ کو پار کرگیا ہے اور فی الحال یہ تعداد9949711 ہے۔
باز یاب ہونے والے نئے معاملوں میں فرق نئے معاملوں سے بھی زیادہ ہے،جس سے بازیابی کی شرح آج بہتر ہو کر 96.52 فیصد ہوگئی۔
دس ریاستوں/ مرکز کے زیر انتظام علاقوں میں 81.15 فیصد باز یاب ہونے والے نئے معاملے درج کئے گئے ہیں۔
کیرالہ میں ایک دن میں سب سے زیادہ بازیاب ہونے والے افراد کی تعداد درج کی گئی ہے جس میں 4337 باز یاب ہونے والے نئے معاملے ہیں۔ گزشتہ چوبیس گھنٹوں میں مہاراشٹر میں 3309 افراد صحت یاب ہوئے ہیں جبکہ چھتیس گڑھ میں 970 افراد صحت یاب ہوئے ہیں۔
نئے معاملوں کے 77.56 فیصد سات ریاستوں اور مرکز کے زیر انتظام علاقوں سے ہیں۔
کیرالہ میں مسلسل سب سے زیادہ5490 نئے معاملے درج کئے جارہے ہیں ۔ وہیں مہاراشٹر میں3579، جب کہ مغربی بنگال میں680 نئے معاملے درج ہوئے ہیں۔
گزشتہ چوبیس گھنٹوں میں 191 اموات درج کی گئی۔
نئی اموات کا چھ ریاستوں / مرکز کے زیر انتظام علاقوں میں73.30 فیصد ہے۔ مہاراشٹر میں سب سے زیادہ  اموات ہوئی ہے۔ کیرالہ اور مغربی بنگال میں اموات کی تعداد تقریباً 19 اور 17 ہے۔
گزشتہ سات دنوں میں بھارت میں فی دس لاکھ کی آبادی پر صرف 1 نئی اموات درج کی گئی ۔1.44 فیصد کی شرح اموات کے ساتھ بھارت میں فی دس لاکھ کی آبادی پر مرنے والوں کی تعداد دنیا میں سب سے کم میں سے ایک ہے۔
وزیراعظم کا دفتر
وزیر اعظم نے صحت اور خاندانی بہبود کے مرکزی وزیر ڈاکٹر منسکھ منڈاویہ کا مضمون شیئر کیا
وزیر اعظم جناب نریندر مودی نے صحت اور خاندانی بہبود کے مرکزی وزیر ڈاکٹر منسکھ منڈاویہ کے ایک مضمون کو شیئر کیا ہے جس میں صحت کی دیکھ بھال میں سرمایہ کاری میں نمایاں اضافہ اور آخری فرد تک پہنچ کر ہندوستان کے مجموعی صحت کی دیکھ بھال کے منظر نامے میں بہترآئی ہے۔
وزیر اعظم کے دفتر نے ٹویٹ کیا:
’’مرکزی وزیر صحت ڈاکٹر منسکھ منڈاویہ نے وضاحت کی کہ کس طرح حکومت ہند ملک کے سب سے کمزور اورآبادی کے آخری فرد کو سستی اور قابل رسائی معیاری صحت کی نگہداشت فراہم کر رہی ہے۔‘‘
اسٹیل کی وزارت
عوامی شکایات کے التوا کو کم کرنے میں اسٹیل کی وزارت کی طرف سے قابل ذکر پیش رفت
اسٹیل کی وزارت اور اس کےزیر انتظام تمام پی ایس یوز نے ‘سوچھتا پکھواڑے’ کا مشاہدہ کیا
وزارت اسٹیل نے نومبر 2022 سے اگست 2023 کے دوران عوامی شکایات کے زیر التواء کو کم کرنے میں نمایاں کامیابی حاصل کی ہے کیونکہ اس نے 854 عوامی شکایات، 126 عوامی شکایات کی اپیلیں، ارکان پارلیمنٹ کے 118 حوالہ جات، 3 پارلیمانی یقین دہانیاں، 33 عوامی شکایات،حکومتی حوالہ جات اور 4 پی ایم او حوالہ جات کا ازالہ کیا ہے ۔ اس مدت کے دوران، اسٹیل کی وزارت نے ای-آفس 7.0 کو بھی اپنایا، جو سرکاری دفاتر کے لیے کام کی جگہ کا ایک مکمل ڈیجیٹل حل ہے، جس کا مقصد سرکاری لین دین میں زیادہ شفافیت، کارکردگی اور جوابدہی لانا ہے، جس سے پیداواری صلاحیت میں اضافہ ہوتا ہے۔
’سوچھتا پکھواڑا’ : بہترین عمل
اسٹیل کی وزارت اور اس کےزیر انتظام تمام پی ایس یوز یعنی ایس اے آئی ایل , این ایم ڈی سی , آرآئی این ایل, کے آئی او سی ایل , ایم او آئی ایل, ایم ای سی او این , ایم ایس ٹی سی اور ایف ایس این ایل نے 16 سے 31 مارچ 2023 تک ‘سوچھتا پکھواڑا’ منایا۔ سوچھتا پکھواڑے کے دوران وزارت کے تحت پی ایس یوز نے مختلف سرگرمیاں انجام دیں جیسے سوچھتا عہد پر عمل درآمد، ، بستیوں کی صفائی ستھرائی ، فیکٹریوں، قریبی گاؤں/ کچی آبادیوں کی صفائی ستھرائی، سوچھ ودیالیہ کے تحت چلائے جانے والے/ ان کے ذریعے گود لیے گئے اسکولوں کی صفائی ستھرائی ، سنگل یوز پلاسٹک کے استعمال کو روکنے کے بارے میں بیداری پروگرام وغیرہ۔
ریلوے کی وزارت
جناب ایس این اگروال نے ریلوے بورڈ کے نئے اسٹاف ممبر کا عہدہ سنبھالا
نئی دلّی ،23 جون؍ جنوب مشرقی ریلوے ، کولکاتہ کے جنرل منیجر جناب ایس این اگروال نے 20 جولائی ، 2018 کو بھارتیہ ریل کے ریلوے بورڈ کے اسٹاف ممبر اور ایکس آفیشیو سیکریٹری کے طور پر عہدہ سنبھال لیا ہے ۔
جناب ایس این اگروال جو کہ سول انجینئر ہیں ، انڈین ریلوے سروس آف انجینئرس  ) کے 1980 کے بیچ سے تعلق رکھتے ہیں ۔ انہیں ویسٹرن ریلوے ، مرکزی ریلوے ، سدرن ریلوے ، نارتھ سنٹرل ریلوے ، ساؤتھ ایسٹ سنٹرل ریلوے آر ڈی ایس او سمیت ڈویژنل ریلوے منیجر ، ناگپور اور پرنسپل انجینئر ویسٹرن ریلوے ، ممبئی جیسی کلیدی پوسٹوں پر کام کرنے کا گرانقدر اور وسیع تجربہ حاصل ہے ۔
جناب اگروال نے بھارت کے علاوہ امریکہ ، آسٹریلیا اور فرانس میں متعدد پیشہ ورانہ تربییتں حاصل کی ہیں ۔انہوں نے متعدد بین الاقوامی سیمیناروں میں ٹیکنیکل پیپر پیش کئے ہیں ۔ جناب اگروال کھیلوں اور سماجی ۔ ثقافتی سرگرمیوں میں بھی گہری دل چسپی رکھتے ہیں ۔
۔ ۔ ۔ ۔ ۔
(u.3761
م ۔ ر ۔ ر۔
مکانات اور شہری غریبی کے خاتمے کی وزارت
کووڈ -19 کے پھیلاؤ کی روک تھام کے لئے وارانسی اسمارٹ شہر میں ڈرون کا استعمال
نئی دہلی 27 اپریل 2020 ۔وارانسی کے اسمارٹ شہر نے چنئی کی کمپنی گرون ایرو اسپیس پرائیویٹ لمٹیڈ کو وارانسی شہر کے منتخبہ علاقوںمیں سینٹی ٹائزر کا چھڑکاؤ کرنے کی ذمہ داری سونپی ہے ۔ یہ قدم اسمارٹ سٹیز مشن کے تحت اٹھایا گیا ہے چونکہ لاک ڈاؤن کی مدت کے دوران محدود متبادل ہی دستیاب ہیں لہٰذا ان ڈرونوں کو ائیر انڈیا کارگو فلائٹ کے ذریعہ خصوصی طور پر چنئی سے ہوائی جہاز کے راستے منگایا گیا ہے اور اس سلسلے میں شہری ہوابازی کی وزارت سے خصوصی منظوری حاصل کی گئی ہے ۔ دوڈرونوں کے ساتھ مجموعی طور پر سات رکنی ٹیم کو آپریشنل بنایا گیا اور 17 اپریل 2020 کو تجرباتی بنیاد پر ان ڈرونوں کو استعمال کیا گیا۔
ڈرون کی مدد سے سینی ٹائزروں کا چھڑکاؤ ترجیحاتی طور پر ہاٹ اسپاٹ اور حد بندی کے تحت لائے گئے علاقوں میں کیا جاتا ہے جن کی شناخت ضلعی انتظامیہ / چیف میڈیکل آفیسر کے ذریعہ کی گئی ہے ۔ بعد ازاں آئسویشن ایریاز ، قرنطائن ایریاز ،شیلٹر ہوم اور دیگر مقاما ت کو اس کے تحت شامل کیا جاتا ہے ، جہاں ہاتھوں سے چھکاؤ کرنا مشکل ہے ۔ اس علاقے میں ڈرون تعینات کئے جائیں گے ، اس کا فیصلہ وارانسی نگر نگم افسران کی ایک ٹیم کے ذریعہ کیا جاتا ہے۔
ڈرون ٹیم سب سے پہلے اس علاقے کا دورہ کرتی ہے ، جہاں سینی ٹائزر کا چھکڑکاؤ کیا جانا ہے اور وہاں کے پورے علاقے کا بصری جائزہ لیتی ہے ، عمارتوں اور گردونواح پر نظر ڈالتی ہے اور ڈرون کے لئے پرواز کا راستہ طے کرتی ہے ۔ بعد ازاں ڈرون کو کیمیاوی محلول سے پُر کیا جاتا ہے ۔ یہ محلول ایک فیصد سوڈیم ہائپو کلورائٹ پر مشتمل ہوتا ہے اور بعد ازاں ڈرون کو آراستہ کرکے پرو ا ز کے لئے تیار کردیا جاتا ہے اور یموٹ کنٹرول کے ذریعہ تجربہ کار ڈرون پائیلیٹ انہیں منصوبہ بند طریقے سے طے شدہ راستے پر پرواز کے لئے روانہ کرتا ہے۔ یہ ڈرون اپنے چار نوزلس کی مددسے بہ یک وقت سینی ٹائزر کا چھڑکاؤ شروع کردیتے ہیں ۔ 15 سے 20 منٹ کی ایک پرواز کے بعد ان ڈرونوں کو واپس بلالیا جاتا ہے تاکہ کیمیاوی محلول دوبارہ بھرا جاسکے اوربیٹری پیک بھی بدلا جاسکے ۔ بعد ازاں ڈرونوں کو پرواز اور چھڑکاؤ کے لئے اگلے محل وقوع پر لے جایا جاتا ہے۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ رم
U-2091
(Visitor Counter : 174
وزیراعظم کا دفتر
وزیر اعظم نے پارلیمنٹ میں پنڈت مدن موہن مالویہ کو خراج عقیدت پیش کیا
وزیر اعظم جناب نریندر مودی نے آج پارلیمنٹ کی ایک تقریب میں پنڈت مدن موہن مالویہ کی جینتی پر انہیں خراج عقیدت پیش کیا۔
وزیر اعظم نے ٹوئٹ کیا:
’’پنڈت مدن موہن مالویہ جی کو خراج عقیدت پیش کیا۔‘‘
سماجی انصاف اور تفویض اختیارات کی وزارت
ڈاؤن سنڈروم کا عالمی دن : 21 مارچ 2023
بحالی سے متعلق بھارتی کونسل  نے ڈاؤن سنڈروم فیڈریشن آف انڈیا کے اشتراک سے ڈاؤن سنڈروم کے عالمی دن پر مفت ویبنار کا انعقاد
ویبنار میں ملک بھر سے تقریباً 1000 لوگوں نے شرکت کی
ویبنار کے دوران ڈاؤن سنڈروم سے متاثر ہ بچوں کی حصولیابیوں کو بھی نمایاں کیا گیا
بحالی سے متعلق بھارتی کونسل ، نئی دہلی نے ڈاؤن سنڈروم فیڈریشن آف انڈیا کے تعاون سے تقریباً 1.5 گھنٹے کے لیے ایک مفت ویبینار کا اہتمام کرکے ورلڈ ڈاؤن سنڈروم ڈے منایا۔ ویب پلیٹ فارم پر سی آر آر پیشہ ور افراد کو سی آر ای اسکور دینے کے لیے اس خاص موقع پر آر سی آئی کی طرف سے یہ پہلی کوشش تھی۔ ویبنار کو ہندوستان بھر سے چار ماہرین کی مشہور ٹیم نے خطاب کیا اور اس میں ملک بھر سے تقریباً 1000 پیشہ ور افراد، عملے، والدین، ڈاؤن سنڈروم سے متاثرہ بچوں ، سیلف ایڈوکیسی اور انٹریسٹ گروپس اور دیگر نے شرکت کی۔ آخر میں سوال و جواب کے ایک چھوٹے سیشن کے ساتھ ویبنار بہت ہی انٹرایکٹو تھا۔ ڈاون سنڈروم والے بچوں میں خاص علامات جن کا والدین کے ذریعے پتہ لگایا جا سکتا ہے، حمل کے دوران جنین میں ڈاؤن سنڈروم کی جلد پتہ لگانے کے ٹیسٹوں کی دستیابی، درست کرنے کےلئے سرجری کی دستیابی، اعضاء جن کو خصوصی توجہ کی ضرورت ہوتی ہے اور چیک اپ، ، ڈاؤن سنڈروم سے متاثرہ بچوں کی حصولیابیاں ۔ ، آر سی آئی کے چیئرپرسن اور ڈی ای پی ڈبلیو ڈی کے سکریٹری جناب راجیش اگروال، آئی اے ایس، ڈی ایس ایف آئی کی صدرمحترمہ ریکھا رام چندرن نے بھی اس اہم دن پر اس نیک مقصد کے لیے اثر و رسوخ رکھنے والوں اور فعال تنظیموں کے ساتھ شراکت داری کے لیے آر سی آئی کی کوششوں پر مجمع سے خطاب کیا۔
اقلیتی امور کی وزارتت
اقلیتی امور کی وزارت میں صفائی ستھرائی اور زیر التوا معاملات کے نپٹارے سے متعلق خصوصی مہم 2.0 کا اہتمام
سوَچھ بھارت کی تصوریت کے مطابق، اقلیتی امور کی وزارت اور اس کے ماتحت اداروں میں 2 سے 31 اکتوبر 2022 کے دوران زیر التوا معاملات کے نپٹارے سے متعلق ایک خصوصی مہم کا اہتمام کیا جا رہا ہے۔ اس مہم کے تحت زیرتوجہ اہم امور میں عوامی شکایات کا مؤثر ازالہ، اراکین پارلیمنٹ کے ریفرینسز، بین وزارتی ریفرینسز ، پارلیمانی یقین دہانیاں، صفائی ستھرائی مہم، کباڑ کو ٹھکانے لگانا، شامل ہیں۔
مہم کےابتدائی مرحلے  کو افسران کے درمیان حساسیت پیدا کرنے، زمینی سطح کے ملازمین کو مہم کے لیے منظم کرنے، زیر التوا کاموں کی شناخت ؛ مہم کے لیے مقامات کا انتخاب؛ کباڑ اور غیر ضروری چیزوں کی نشاندہی کے لیے استعمال کیا گیا۔
اقلیتی امور کے سکریٹری نے ہفتہ واری بنیاد پر  پیش رفت کا جائزہ لیا اور تمام جے ایس / ڈی ڈی جی حضرات کو زیر التوا وی آئی پی ریفرینسز، پی ایم او ریفرینسز، ریاستی حکومت کے ریفرینسز، بین ریاستی ریفرینسز، پارلیمانی یقین دہانیوں اور کباڑ کو ٹھکانے لگانے کے لیے ہدایات جاری کیں۔زیر التوا ریفرینسز کے نپٹارے میں کامیابی سے متعلق صورتحال کو ایس سی ڈی پی ایم پورٹل پر باقاعدہ طو رپر اپ ڈیٹ کیا جا رہا ہے۔
خصوصی مہم کے دوران صفائی ستھرائی سے متعلق پروگرام کے لیے آٹھ مقامات کی نشاندہی کی گئی جن میں سے 5 مقامات پر صفائی ستھرائی سے متعلق پروگرام منعقد کیے گئے۔ صفائی ستھرائی مہم سے پہلے اور بعد کی تصاویر ذیل میں منسلک ہیں:
اقلیتی امور کے سکریٹری نے صفائی ستھرائی مہم کی پیش رفت کا جائزہ لینے کے لیے 17 اکتوبر 2022 کو وزارت کے افسران کے ساتھ سی جی او کامپلیکس کا اور 18 اکتوبر 2022 کو آر کے پورم کا دورہ کیا۔
اس مہم کو کامیاب، اثر انگیزی اور بارآور بنانے کے لیے تمام تر ممکنہ کوششیں کی جا رہی ہیں۔
بندرگاہوں، جہاز رانی اور آبی راستوں کی وزارت
میری ٹائم انڈیا ویژن 2030 میں ہندوستانی بندرگاہوں پر عالمی معیار کے بنیادی ڈھانچے کی صلاحیت میں اضافہ اور ترقی کے لیے 1,00,000–1,25,00 کروڑ روپے کی سرمایہ کاری کا تخمینہ لگایا گیا ہے
2020 کی مدت کے لیے ہندوستانی بندرگاہوں کا کنٹینر تھرو پٹ 17 ملین ٹی ای یو تھا جب کہ اسی مدت کے لیے چین کے لیے 245 ملین ٹی ای یو تھا۔ 2020 کی مدت کے دوران 20 بڑی عالمی بندرگاہوں پر مشترکہ کنٹینر تھرو پٹ 357 ملین ٹی ای یو رہا۔
اس وقت بھارت کے پاس انتہائی بڑے کنٹینر جہازوں سے نمٹنے کے لیے لینڈ سائیڈ میگا پورٹ اور ٹرمینل انفراسٹرکچر نہیں ہے۔ بندرگاہوں کو اعلیٰ ڈرافٹ، کئی بڑی کرینیں، بہتر یارڈ مینجمنٹ کی صلاحیت، بڑھتی ہوئی آٹومیشن، اسٹوریج کی بڑی سہولیات، زیادہ اندرون ملک رابطے اور مزدور کی پیداواری صلاحیت میں اضافہ کی ضرورت ہے۔ انتہائی بڑے کنٹینر والے جہاز اپنے لے جانے والے بڑے حجم کو تیزی سے اتارنے کی کوشش کرتے ہیں۔
ہندوستان میں عالمی معیار کی بندرگاہوں کو تیار کرنے کے لیے، میری ٹائم انڈیا ویژن 2030 نے عالمی معیار کی میگا پورٹس کی ترقی، نقل و حمل کے مرکز اور بندرگاہوں کے بنیادی ڈھانچے کو جدید بنانے جیسے اقدامات کی نشاندہی کی ہے۔ اس نے ہندوستانی بندرگاہوں پر صلاحیت میں اضافے اور عالمی معیار کے بنیادی ڈھانچے کی ترقی کے لیے آئی این آر 1,00,000–1,25,000 کروڑ کی سرمایہ کاری کا تخمینہ لگایا ہے۔ وجِنجم  اور وادھاون  کی آنے والی بندرگاہوں میں 18 ملین سے زیادہ قدرتی مسودے ہیں جو انتہائی بڑے کنٹینر اور کارگو جہازوں کو بندرگاہوں پر کال کرنے کے قابل بنائے گا اور کنٹینر اور کارگو تھرو پٹ کو بہتر بنا کر ہندوستان کو دنیا کی فیکٹری بنانے کی کوششوں کو فروغ دے گا۔
یہ معلومات بندرگاہوں، جہاز رانی اور آبی گزرگاہوں کے مرکزی وزیر جناب سربانند سونووال نے راجیہ سبھا میں ایک تحریری جواب میں دی۔
وزیراعظم کا دفتر
وزیراعظم نے سابق صدر بھارت رتن جناب پرنب مکھرجی کے انتقال پر تعزیت کا اظہار کیا
نئی دہلی، 31 اگست 2020، وزیراعظم نے سابق صدر بھارت رتن جناب پرنب مکھرجی کے انتقال پر تعزیت کا اظہار کیا ہے۔
وزیراعظم نے کہا ‘‘بھارت رتن جناب پرنب مکھرجی کے انتقال پر بھارت غم زدہ ہے۔ انہوں نے ہمارے ملک کی ترقی کی راہ میں ایسے نشانات چھوڑے ہیں جنہیں مٹایا نہیں جاسکتا۔ وہ ایک بہترین اسکالر ، ایک ْقد آور سیاست داں تھے۔ ان کے مداحوں میں تمام سیاسی جماعتوں اور سماج کے تمام طبقوں کے لوگ شامل ہیں۔
اپنے کئی دہائیوں میں پھیلے سیاسی سفر کے دوران جناب پرنب مکھرجی نے اہم اْقتصادی اور اسٹریٹجک وزارتوں میں شاندار خدمات انجام دیں ہیں۔ و ہ ایک بہترین رکن پارلیمنٹ تھے اور ہمیشہ تیار رہتے تھے اور انتہائی حاضر جواب تھے۔
صدر جمہوریہ ہند کے طور پر جناب پرنب مکھرجی نے راشٹرپتی بھون کو عام شہریوں کے لئے مزید قابل رسائی بنایا۔ انہوں نے پریزیڈنٹ ہاؤس کو آموزش، اختراع، ثقافت، سائنس اور ادب کا ایک مرکز بنایا۔ میں اہم سیاسی معاملات پر ان کے دانش مندانہ مشورے کو کبھی نہیں بھولوں گا۔
سال 2014 میں دلی میں میں نیا تھا۔ پہلے دن سے ہی مجھے جناب پرنب مکھرجی کی رہنمائی ، مدد اور آشیرواد حاصل رہا۔ ان کے ساتھ میں نے جو بات کی تھی وہ میرے ہمیشہ ایک سرمایہ رہے گی۔ ان کے اہل خانہ ، دوستوں، مداحوں اور بھارت بھر میں پھیلے ان کے حامیوں کے لئے میں تعزیت کا اظہار کرتا ہوں۔ اوم شانتی’’۔
س
م ن۔ ا گ۔ن ا۔

U-4665
(